खेलते-खेलते बाल्टी में डूब गई एक साल की मरियम
आचार्य नरेंद्रदेव नगर में एक साल की मासूम की पानी से भरी बाल्टी में डूबने से मौत हो गई। मां ने नहाने के लिए बाथरूम में पानी से भरी बाल्टी रखी थी, तभी वह घर के बाहर खेल रहे बड़े बेटे को लाने के लिए घर से निकली। दस मिनट बाद लौटी तो बेटी को खो चुकी थी।
आचार्य नरेंद्र देव नगर निवासी शाहिद शेख प्लास्टिक इंजीनियर हैं। शाहिद की प|ी सिमोनी सुल्तानिया अस्पताल में नर्स हैं। सिमोनी से शाहिद का एक बेटा और एक बेटी मरियम हैं। मंगलवार सुबह साढ़े नौ बजे बेटा टॉफी लाने निकला। जल्दबाजी में सिमोनी, मरियम को अकेला छोड़कर बेटे को लाने के लिए निकलीं। घुटने के बल चलते हुए मरियम बाथरूम में जा पहुंची। सीमेंटेड प्लेटफॉर्म पर चढ़कर मरियम बाल्टी में झांकने लगी। तभी असंतुलित होकर वह बाल्टी में गिर गई।
बेटी को कलेजे से लगाकर नंगे पैर दौड़ गई मां
शाहिद के दोस्त आबिद खान ने बताया कि बेटी को बाल्टी से निकाला तो वह बेसुध थी। सिमोनी ने उसे कलेजे से लगाया और नंगे पैर ही बिलखते हुए घर के बाहर दौड़ी। अस्पताल पहुंची, तब तक काफी देर हो चुकी थी। शाहिद ने मीडिया से कहा कि उनकी बेटी के साथ हुई घटना से सभी मां-बाप सबक लें। छोटे बच्चों को अकेले छोड़ना ताउम्र दुख दे जाता है।
hin_Deva hin_Deva hin_Deva hin_Deva hin_Deva